**CVIČNÝ TEST**

Ukážka č. 1

***Dobroslav Chrobák: Duo Charlie***

*Ako zhypnotizovaní vstali obaja naraz, uklonili sa a groteskným tanečným krokom vstúpili na parket. Na ich tvárach zjavili sa dvadsaťpäťročné masky úsmevu. Svaly samy od seba stiahli sa tak, ako boli vytrénované kedysi: on sa usmieval s gambami zaseknutými medzi zuby a s prižmúrenými očami, ona odhalila tie isté biele zuby nehybným našpúlením perí. Pamätali sa na každý pohyb: najprv tancovali drobnými krôčkami proti sebe, lúskajúc pritom do taktu prstami. Potom sa jemu prišlo zohnúť a ona spravila kotrmelec na jeho chrbte. To bol len malý úvod, navnadenie obecenstva na to, čo malo prísť. A potom zas drobčili proti sebe. Zľahka, bez námahy, usmievajúc sa a lúskajúc prstami.*

1. Urč jazykový štýl ukážky č. 1.

a) hovorový b) rozprávací c) umelecký d) opisný

2. Označ slovo, ktoré nie je synonymom k podčiarknutému slovu v spojení **navnadenie obecenstva***.*

a) navádzanie b) navábenie c) pritiahnutie d) nalákanie

3. Nájdi v ukážke č. 1 slovo, ktoré vzniklo iným slovotvorným postupom, ako je odvodzovanie.

\_\_\_\_\_\_\_\_\_\_\_\_\_\_\_\_\_\_\_\_

4. V texte ukážky č. 1 sa nachádzajú dve expresívne podstatné mená. Napíš ich skloňovacie vzory.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Vyber možnosť so správnym poradím vetných členov vety **Na ich tvárach zjavili sa dvadsaťpäťročné masky úsmevu**.

a) prívlastok, príslovkové určenie miesta, prísudok, prívlastok, podmet, predmet

b) prívlastok, predmet, prísudok, prívlastok, podmet, prívlastok

c) prívlastok, príslovkové určenie miesta, prísudok, prívlastok, podmet, prívlastok

d) prívlastok, predmet, prísudok, prívlastok, podmet, príslovkové určenie spôsobu

Ukážka č. 2

***Jozef Urban: Ráno poskladaných slnečníkov***

*Prší  
už od včerajška prší  
Kolotoč stojí vrkoče mu moknú****Prváčik v byte na prízemí*** *rozpráva o ňom zahmlenému oknu  
Preč sú tie časy keď som nemal drobné  
na novú radosť z ďalších jázd  
Tak úbohé sú naše peňaženky  
keď na lunapark padá dážď a dážď*

*Strelnica skrýva ruže pod viečkom  
Dnes ho už neodklopí  
Môcť si tak občas šliapnuť do blata  
a ako korálky tam nechať svoje stopy  
Môcť sa tak nechať večne klamať  
skrivenou puškou blufom lotérie  
Lunapark pestrý podvodník  
už neožije dnes už neožije*

*Vstávajú stánky na cukrovú vatu  
aj dievča ktoré deťom dáva lístky  
Prečo je náš ten pozlátkový svet  
a prečo je nám taký blízky?*

*Autíčka s trochu smutným pohľadom  
poznali toľko detskej samoty  
Zvonková dráha odpočíva  
zvlnená ako naše životy*

*Je ráno poskladaných slnečníkov  
podobných nášmu stratenému úžasu  
Je ráno skrípt a výkazov a mincí  
a básnikov čo nie sú chorí na krásu  
Je ráno dievčat v neutrálnych šatách  
je ráno boj a ráno zášť  
je ráno prázdnych lunaparkov*

6. Báseň z ukážky č. 2 vyjadruje smútok vyplývajúci

a) z upršaného počasia b) z uplynulého detstva

c) z prázdneho lunaparku d) z nedostatku peňazí na kolotoče

7. Uveď, do akého literárneho druhu môžeme ukážku č. 2 zaradiť.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Urč, aké dva básnické prostriedky použil básnik vo vete **Zvonková dráha odpočíva zvlnená ako naše životy.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Napíš, koľko slabík obsahuje zvýraznený riadok v básni. \_\_\_\_\_\_\_\_\_\_\_\_\_\_\_\_\_\_\_\_\_\_\_

10. Označ správnu možnosť, ktorá vyjadruje, aké vety podľa obsahu sa nachádzajú v druhej strofe básne

a) oznamovacie b) jednočlenné a dvojčlenné

c) rozvité d) oznamovacie a želacie

**Pravopisná úloha** – podčiarkni správnu možnosť

Meď zo **s/S**lovenských baní bola známa **široko-ďaleko/široko - ďaleko** od dávnych čias. Vo v**e/ä**čšom mno**š/ž**stve sa začala vyvážať už pred siedm**i/y**m**i/y** storočiami. Sprvu sa **z/s** našou meďou obchodovalo len v **e/E**urópe, ale neskôr i v **á/Á**zii, ba dokonca aj na **a/A**merickom kontinente. Medenorudné bane sa nachádzali vo dvoch významných lokalit**a/á**ch, a to jednak na **s/S**trednom **s/S**lovensku v okolí **b/B**anskej **b/B**ystrice, kde boli najdôležitejš**i/í**mi strediskami banské rev**í/y**r**i/y** obcí **š/Š**pania **d/D**olina a **s/S**taré **h/H**ory, a jednak na **v/V**ýchode v oblasti **s/S**piša, kde sa ťažba s**ú/u**streďovala najmä v Gelnici a Smolníku.

Kým bola ťažba pl**i/y**tká, teda povrchová alebo podpovrchová, produkcia medi rástla, no čím hlbšie štôlne sa raz**i/y**li, tým viac boli zaplavované vodou, a tak sa bane **veľa krát/veľakrát** ničili akoby sam**i/y** a ťažba začala upadať. Vynachádzav**í/ý** **b/B**anskobystrick**í/ý** ťažiari však dokázali vďaka uplatneniu viacer**í/ý**ch prevratných vynálezov skonštruovať dôm**i/y**selné zariadenia na čerpanie vody, čo umožnilo nebývalý nárast ťažby.

Vrcholný **s/S**tredovek je najslávnejš**i/í**m obdobím u nás ťaženej medi, ktorá sa stala **nie len/nielen** dennodenným vývozným art**i/y**klom, ale **do slova/doslova** svetovým pojmom. Zo **s/S**lovenska sa exportovala celá paleta medi – červená, čierna, sivá, v**i/y**kutá i kujná a, samozrejme, aj prvotriedna liata meď, ktorá neobsahovala nežiad**u/ú**ce prímes**i/y**. Ve**l/ľ**ký záujem vo svete bol aj o poloprodukty z medi, ako boli platne na kr**i/y**tiny budo**v/u** či kované plechy, **s/z** ktorých sa vyrábali známe medené kotly. Veľmi dobré ch**í/ý**ry išli aj o remeselnej zručnosti naš**i/y**ch mediarsk**y/ý**ch majstrov, najmä **v/V**ýchodoslovákov.